text: [{"text_idx": "#000000", "text": "Nu\u0301 kemur Kaimar aftur i\u0301 Gundadal"}, {"text_idx": "#000001", "text": "I\u0301 komandi viku ver\u00f0ur Kaimar Saag aftur i\u0301 B36-hu\u0301sinum. Hesafer\u00f0 i\u0301 skiftingarru\u0301minum hja\u0301 mo\u0301tst\u00f8\u00f0uli\u00f0num. Estiski framherjin er vi\u00f0 i\u0301 ho\u0301pinum hja\u0301 Paide Linnameeskond, sum kemur til F\u00f8roya at sp\u00e6la fyrra dystin i\u0301 fyrsta umfarinum i\u0301 UEFA Conference League."}, {"text_idx": "#000003", "text": "Kaimar Saag var a\u0301lopssp\u00e6lari hja\u0301 okkum i\u0301 2018. Hagt\u00f8lini siga, at hann skeyt 15 ma\u0301l i\u0301 38 dystum. Hann var keyptur til F\u00f8roya u\u0301r Nybergsund i\u0301 Norra at avloysa Patrick Johannesen."}, {"text_idx": "#000004", "text": "Saag er fyrrverandi landsli\u00f0sframherji. Eitt av si\u0301num trimum landsli\u00f0sma\u0301lum skeyt hann a\u0301 heimav\u00f8lli i\u0301mo\u0301ti F\u00f8royum i\u0301 2010, ta\u0301 Estland vann 2-1 vi\u00f0 tveimum ma\u0301lum i\u0301 ti\u0301\u00f0ini, sum do\u0301marin hev\u00f0i lagt afturat. Um hetta mundi sp\u00e6ldi hann i\u0301 danska Silkeborg. Seinni fo\u0301r hann eitt rend til Sv\u00f8ri\u0301kis og Norra, a\u0301\u00f0renn hann kom til F\u00f8roya at royna seg."}, {"text_idx": "#000007", "text": "- Eg minnist teir sum evnari\u0301kar sp\u00e6larar, sum l\u00f8gdu no\u0301gv fyri. Teir to\u0301ku fo\u0301tbo\u0301ltin i\u0301 st\u00f8rsta a\u0301lvara, og ta\u00f0 var ty\u0301\u00f0iligt, at teir kundu r\u00f8kka langt, um teir vildu. Mattias var fra\u0301li\u0301kur li\u00f0skipari, Martin var alti\u0301\u00f0 eitt sto\u0301rt smi\u0301l, og Emil var stinnur. Eg fegnist eisini um, at Martin er sloppin u\u0301t um landoddarnar, og eg vo\u0301ni, at ta\u00f0 fer at ganga honum v\u00e6l, sigur Kaimar."}, {"text_idx": "#000008", "text": "Eftir kappingara\u0301ri\u00f0 i\u0301 F\u00f8royum fo\u0301r Saag aftur til Estlands at sp\u00e6la fyri JK Viljandi Tulevik, har hann eisini var ungdo\u0301msvenjari i\u0301 try\u0301 a\u0301r. Fyri tveimum a\u0301rum si\u0301\u00f0an sto\u0301\u00f0 honum so i\u0301 bo\u00f0i at ver\u00f0a fullti\u0301\u00f0arsp\u00e6lari i\u0301 Paide Linnameeskond. Ta\u00f0 hevur hilnast v\u00e6l. Li\u00f0felagararnir og hann vunnu heimligu steypakappingina i\u0301 fj\u00f8r, og i\u0301 Evropa syftu teir b\u00e6\u00f0i Dinamo Tbilisi og Arart-Armenia u\u0301r evropeisku Conference League kappingini."}, {"text_idx": "#000009", "text": "- Nu\u0301 hugsavni eg meg aftur bara um at sp\u00e6la fo\u0301tbo\u0301lt, sum eisini er ta\u00f0, i\u00f0 m\u00e6r da\u0301mar best, sigur 34 a\u0301ra gamli Kaimar Saag."}]